е посочено в съображение 5, поради подадено искане от промишлеността на Съюза на 3 май 2018 г. Комисията въведе регистрационен режим за вноса на разглеждания продукт с произход от КНР. След това искането беше оттеглено и затова въпросът не беше разглеждан по-нататък.
 7.5. Окончателно събиране на временните мита
 (232)
 С оглед на установените дъмпингови маржове и предвид равнището на вредата, причинена на промишлеността на Съюза, сумите, събрани като обезпечение чрез временното антидъмпингово мито, наложено с регламента за временните мерки, следва да бъдат окончателно събрани.
 (233)
 Окончателните ставки на митото са по-ниски от временните ставки. Поради това сумите, депозирани като обезпечение, които надхвърлят окончателната ставка на антидъмпинговите мита, следва да бъдат освободени.
 (234)
 Мерките, предвидени в настоящия регламент, са в съответствие със становището на комитета, създаден съгласно член 15, параграф 1 от основния регламент,
 ПРИЕ НАСТОЯЩИЯ РЕГЛАМЕНТ:
 Член 1
 1. Налага се окончателно антидъмпингово мито върху вноса на велосипеди с подпомагане на въртенето на педалите, оборудвани със спомагателен електрически двигател, с произход от Китайската народна република. Разглежданият продукт понастоящем е класиран в кодове по КН 8711 60 10 и ex 8711 60 90 (код по ТАРИК 8711609010).
 2. Ставката на окончателното антидъмпингово мито, приложима към нетната цена франко границата на Съюза преди обмитяване на продуктите, описани в параграф 1 и произвеждани от посочените по-долу дружества, е, както следва:
 Държава
 Дружество
 Окончателно антидъмпингово мито
 Допълнителен код по ТАРИК
 Китайска народна република
 Bodo Vehicle Group Co., Ltd.
 58,3 %
 C382
 Giant Electric Vehicle (Kunshan) Co., Ltd.
 20,7 %
 C383
 Jinhua Vision Industry Co., Ltd и Yongkang Hulong Electric Vehicle Co., Ltd.
 10,3 %
 C384
 Suzhou Rununion Motivity Co., Ltd.
 62,1 %
 C385
 Yadea Technology Group Co., Ltd.
 37,4 %
 C463
 Други дружества, оказали съдействие в антидъмпинговото разследване (с изключение на дружествата, за които се прилага ставката на изравнителното мито от паралелното разследване за всички други дружества съгласно Регламент за изпълнение (ЕС) 2019/72), (приложение I)
 24,2 %
 Други дружества, оказали съдействие в антидъмпинговото разследване, за които се прилага ставката на изравнителното мито от паралелното разследване за всички други дружества съгласно Регламент за изпълнение (ЕС) 2019/72 (приложение II)
 16,2 %
 Дружества, неоказали съдействие в антидъмпинговото разследване, но оказали съдействие в паралелното антисубсидийно разследване и описани в приложение I към Регламент за изпълнение (ЕС) 2019/72 (приложение III)
 70,1 %
 Всички останали дружества
 62,1 %
 C999
 3. Индивидуалните ставки на антидъмпинговото мито, определени за дружествата, посочени в параграф 2, се прилагат при представяне пред митническите органи на държавите членки на валидна търговска фактура, върху която фигурира декларация с дата и подпис на служител на издалия фактурата субект, който посочва името и длъжността си, като текстът на декларацията се съставя по следния образец: „Аз, долуподписаният/та, удостоверявам, че (обемът на) електрическите велосипеди, продадени за износ за Европейския съюз и включени в настоящата фактура, са произведени от (наименование и адрес на дружеството) (допълнителен код по ТАРИК) в Китайската народна република. Декларирам, че предоставената в настоящата фактура информация е пълна и вярна.“ Ако такава фактура не бъде представена, се прилага митническата ставка, приложима за „всички други дружества“.
 4. Освен ако е